**METODOLOGIE**

**pentru acordarea de granturi tinerilor cercetători**

**din Universitatea "Alexandru Ioan Cuza" din Iași**

**1. DISPOZIȚII GENERALE**

**Art. 1.**

(1) Granturile de cercetare, denumite în continuare ***granturi UAIC****,*  acordate de către Universitatea “Alexandru Ioan Cuza” din Iași (UAIC) prin Hotărârea Biroului Executiv al Consiliului de Administrație (BECA) nr. 4522 din 1.04.2014, sunt mijloace destinate susținerii resursei umane implicate în cercetarea științifică de performanță.

 (2) Propunerile de proiect, finanțate prin granturile UAIC, se evaluează prin prisma rezultatelor anterioare ale candidatului, a vizibilității și relevanței cercetării acestuia pentru mediul științific și social.

**Art. 2.**

**Condițiile de acordare, cuantumul și numărul proiectelor de cercetare finanțate prin *granturile UAIC* sunt stabilite anual prin hotărâre a** BECA / **Consiliului de Administrație al Universității "Alexandru Ioan Cuza" din Iași.**

**2. CRITERII DE ELIGIBILITATE**

**Art. 3.**

(1) La competiția pentru acordarea granturilor pot participa tineri cercetători care, la momentul lansării competiției, au vârsta maximă de 35 de ani, dețin titlul științific de doctor și sunt beneficiarii unui contract de muncă valid pe o perioada de minim 3 (trei) ani, semnat cu Universitatea "Alexandru Ioan Cuza" din Iași. Prin *tânăr cercetător* se înțelege: personalul cu normă didactică, cercetătorul științific sau cercetătorul post-doctoral.

 (2) Tinerii cercetători, care în ultimii 2 ani premergători datei de lansare a competiției, au avut întreruperi ale contractului de muncă cu UAIC pe o durată de maximum 18 luni, pot participa la competiția pentru acordarea granturilor UAIC.

 (3) Tinerii cercetători, beneficiari ai unui grant UAIC câștigat într-o competiție anterioară, nu mai pot participa la o nouă competiție.

**Art. 4.**

Candidații trebuie să aibă realizări științifice proprii importante, demonstrate prin publicații științifice recunoscute la nivel internațional.

**Art. 5.**

(1) Tema de cercetare propusă nu poate fi finanțată din mai multe surse, iar rezultatele științifice obținute ca urmare a derulării proiectului, ***nu pot fi raportate la alte proiecte***. *Lucrările științifice publicate ca urmare a derulării grantului, vor conține rezultate originale din tema de cercetare propusă (nu se admit review-uri).*

Orice publicaţie sau orice rezultat apărut şi raportat în urma activităţilor finanţate prin granturile UAIC, va avea menţionat numele finanţatorului şi numărul Contractului, după modelul: *„Această lucrare a fost finanțată prin programul Granturi de cercetare acordate de către Universitatea “Alexandru Ioan Cuza” din Iași, Grant UAIC nr. ...........”/ "This work was supported by a grant by "Alexandru Ioan Cuza " University of Iasi, within the Research Grants program, Grant UAIC no. ........... "*

(2) Durata grantului este de 2 ani.

(3) Valoarea totală a unui grant va fi de maxim 40.000,00 lei pentru toate domeniile.

Cheltuielile eligibile pentru activitățile de cercetare în cadrul grantului sunt:

 - cheltuieli cu personalul (salarii și venituri asimilate acestora, incluzând contribuțiile aferente), în limita a cel mult 20% din valoarea grantului;

 - cheltuieli de logistică: echipamente, consumabile de laborator, cheltuieli materiale, cheltuieli pentru diseminare, informare – documentare, acces la infrastructura de cercetare a terților;

 - cheltuieli de deplasare (transport, cazare și diurnă, taxele de participare la manifestări științifice, taxe viza, asigurări sănătate), în limita a cel mult 30% din valoarea grantului. Vor fi decontate, **cu precădere**, deplasările la conferințe reprezentative în domeniul de cercetare al candidatului, care publică materiale aferente în volume sau jurnale indexate. Se estimează că bugetul acoperă câte o conferință internațională și națională pe an.

 (4) Realocările între capitolele de buget sunt posibile în limita a 15% din valoarea totală a grantului, dar fără a depăși procentul de 20% din valoarea grantului la capitolul cheltuieli cu personalul.

 **3. DEPUNEREA PROPUNERILOR DE PROIECT DE GRANT ȘI VERIFICAREA ELIGIBILITĂȚII**

**Art. 6.**  Dosarul de concurs pentru acordarea granturilor UAIC conține următoarele documente:

- cererea de înscriere la concurs (conform *Anexei 1*);

- CV-ul solicitantului, în format EUROPASS;

- propunerea de proiect (conform *Anexei 2*);

- declarația pe proprie răspundere a candidatului, cu privire la consecințele neîndeplinirii indicatorilor de performanță ai proiectului (conform *Anexei 3*).

 **Art. 7.** Propunerea de proiect se depune - în format printat și electronic - la Departamentul de Cercetare Științifică și Managementul Proiectelor de Cercetare (DCMP) al UAIC, în termenul precizat în Calendarul de desfășurare a competiției.

**Art. 8.**

(a) Propunerile de proiecte sunt verificate (tehnic) de către personalul DCMP, pentru a se asigura că sunt îndeplinite toate criteriile de eligibilitate.

 (b) Lista conținând propunerile de proiecte eligibile **se supune aprobării Biroului Executiv al Consiliului de Administrație al UAIC**. Rezultatul verificării eligibilității va fi afișat pe site-ul Universității (www.uaic.ro/cercetare), în termenul precizat în Calendarul de desfășurare a competiției.

 **4. EVALUAREA PROPUNERILOR DE PROIECTE DE GRANT**

**Art. 9.**

Propunerile de proiecte declarate eligibile sunt evaluate de către o comisie/comisii de experți, formată dintr-un președinte și 4 membri. Componența comisiei/comisiilor de evaluare este propusă de către prorectorul pentru programe de cercetare ştiinţifică şi transfer de cunoştinţe și va/vor fi aprobate de către BECA și Consiliul de Administrație al UAIC. Membrii comisiei nu trebuie să se afle în conflict de interese cu candidații.

**Art. 10.**

(1) Evaluarea calității științifice a propunerilor de proiecte se face în conformitate cu un set de indicatori de calitate, stabilit și aprobat de către BECA, înainte de demararea procedurilor de concurs. Candidații care nu vor obține ***minim 80 de puncte*** din totalul 100 de puncte vor fi descalificați.

 (2) Indicatorii de calitate științifică urmăriți în evaluarea propunerilor de proiect vor fi publicați pe site-ul al Universității, împreună cu documentele referitoare la organizarea competiției.

**Art. 11.**

Rezultatele evaluării vor fi publicate pe site-ul Universității, secțiunea Cercetare, în termenul precizat în Calendarul de desfășurare a competiției.

**Art. 12.**

(1) Directorii de proiect pot depune contestații în termen de 2 zile lucrătoare după data publicării rezultatelor evaluării. Contestațiile vor fi examinate de o comisie desemnată în acest scop de către BECA, în termen de 3 zile după încheierea termenului de depunere a contestațiilor.

 (2) Lista propunerilor de proiecte acceptate la finanțare va fi publicată pe site-ul UAIC în secțiunea Cercetare, după aprobarea acesteia în BECA.

**5. CONTRACTAREA ȘI DERULAREA PROIECTELOR**

**Art. 13.**

Deschiderea finanțării proiectelor de cercetare se face prin Ordin al Rectorului Universității "Alexandru Ioan Cuza" din Iași.

**Art. 14.**

(1) Implementarea proiectelor începe în prima zi a lunii care urmează datei de semnare a contractului de grant și se încheie după doi ani calendaristici. Formularul de contractare va fi pus la dispoziția directorilor de grant prin intermediul DCMP din Universitate.

 (2) Prin contract, beneficiarul grantului se angajează, în mod explicit, să realizeze indicatorii de performanță asumați în propunerea de proiect. **Indicatorii minimi** de performanță care trebuie atinși sunt:

a. Pentru domeniile matematică și științe ale naturii (chimie, fizica, matematică, informatică, geografie, geologie, știința mediului), științe biologice (biologie si biochimie): cel puțin 1 (una) lucrare publicată *in extenso* în reviste ISI din cvartilele Q1 sau Q2 (conform Web of Science);

b. Pentru domeniile științe sociale, științe umaniste și știința sportului și educației fizice, cel puțin 1 (una ) lucrare publicată *in extenso* în reviste cotate ISI, cu factor de impact nenul.

(3) Indicatori minimi de performanță vor fi realizați până la încheierea contractului de grant, la finele celor doi ani. La cerere se poate acorda o perioada de grație de maxim 1(unul) an.

(4) *Neîndeplinirea indicatorilor minimi de performanță ai grantului atrage după sine returnarea întregii sume de bani de către beneficiarul grantului*.

 (5) DCMP și celelalte departamente și servicii ale Universității vor asigura susținerea logistică a derulării granturilor. Problemele tehnice ale derulării proiectelor vor fi monitorizate și soluționate operativ la nivelul DCMP.

**Art. 15.** (1) Beneficiarul contractului de grant va depune la DCMP rapoartele științifice, cu privire la nivelul indicatorilor realizați în derularea proiectului, la 12, respectiv 24 luni de la demararea grantului, precum și *Raportul financiar* la un an *si* după cel mult o lună de la data oficială a finalizării proiectului.

 (2) **Rapoartele științifice** intermediare ale derulării granturilor vor fi analizate de către comisiile de experți care au evaluat propunerile de proiect, așa cum au fost precizate în articolul 9. În cazul în care unul sau mai mulți membri ai acestor comisii sunt indisponibili, aceștia vor fi înlocuiți, la propunerea prorectorului pentru programe de cercetare ştiinţifică şi transfer de cunoştinţe și va/vor fi aprobate de către, BECA și Consiliul de Administrație al UAIC. Comisia va transmite beneficiarilor concluziile și recomandările cu privire la realizarea obligaților asumate prin proiect.

 (3) În cazul unor situații care periclitează realizarea obligațiilor asumate de către beneficiar prin Contractul de grant, **comisia** poate propune Consiliului de Administrație al Universității luarea unor măsuri administrative, care pot conduce chiar la suspendarea finanțării grantului.

**6. DISPOZIȚII FINALE**

**Art. 16.** Întreruperea sau suspendarea contractului de grant poate avea loc la propunerea beneficiarului de grant sau a UAIC, din motive de forță majoră, în condiții specificate prin contractul de grant.

 *Aprobată prin Hotărârea Senatului Universităţii „Alexandru Ioan Cuza” din Iaşi nr. 00.00.2017*

**ORDONATOR DE CREDITE**

Profesor univ. dr. Mihaela ONOFREI

**CRITERII PENTRU EVALUAREA PROPUNERILOR DE PROIECTE**

 I. Propunerile de proiect vor fi evaluate, împreună cu Lista lucrărilor publicate și cu CV-urile aplicanților, în conformitate cu:

 (a) rezultatele obținute în de către aplicant în ultimii 3 ani calendaristici,

 (b) impactul prezumat al rezultatelor științifice ale grantului și demonstrarea de premise clare pentru obținerea rezultatelor angajate.

II. Indicatorii de performanță **de relevanță internațională majoră** ai proiectului urmăresc**:**

 (1) Indicatorii de performanță ai proiectului urmăresc atingerea excelenței în cercetare, fapt demonstrat prin impactul scontat, în plan științific, cultural și social, al cercetărilor propuse prin proiect.

 (2) Documentele din dosarul de candidatură demonstrează că:

 (2.1) Solicitantul este autor principal al unui număr de articole științifice cu impact științific ridicat, publicate în reviste din cvartilele Q1 si/sau Q2 (conform Web of Science) si/sau ERIH PLUS;

 (2.2.) Solicitantul a publicat cărți sau capitole de cărți în edituri științifice recunoscute, indexate WorldCat ([www.worldcat.org](http://www.worldcat.org));

 (2.3) Publicațiile solicitantului au fost citate (excluzând auto-citările autorului), în Scopus, Thomson-Reuters sau similare (nu Google Scholar).

 (3) Solicitantul demonstrează, cu dovezi materiale, că alte rezultate decât cele enumerate mai sus se bucură de recunoaștere și impact major în domeniul lor de specialitate și în societate (cum ar fi traduceri importante în/din limba română, articole publicate în reviste de impact ridicat, altele decât cele incluse în clasificarea CNCS, cărți sau capitole de cărți menționate în alte cataloage ale bibliotecilor din străinătate etc.).

**ANEXA 1**

**VIZAT RECTOR**

**DOMNULE RECTOR,**

 Subsemnatul/a ……………………………………………………….. născut(ă) la data de ………………………………………………., doctor în științe în domeniul .......... din anul ........., vă rog să aprobaţi înscrierea la concursul organizat pentru acordarea granturilor de cercetare finanțate de Universitatea "Alexandru Ioan Cuza" din Iași.

Concursul a fost publicat pe site-ul www.uaic.ro la secțiunea "Noutăți Cercetare" în data de …………………………

Data……...............

Semnătura……………………

**Certificăm legalitatea înscrierii la concurs**

**Anexa 2**

**Fișa sintetică a proiectului**

|  |  |
| --- | --- |
| **Codul proiectului**(va fi atribuit de către UAIC) | UAIC-……...(anul)- ....................... |
| **Titlul proiectului** (în limba română) |  |
| **Titlul proiectului** (în limba engleză) |  |
| **Rezumatul proiectului** (în limba română) – max. 500 cuvinte |  |
| **Rezumatul proiectului** (în limba engleză): max. 500 cuvinte |  |
| **Obiectivele proiectului** |  |
| **Rezultate estimate** |  |

**Cererea de finanțare[[1]](#footnote-1)**

Documentul foloseşte caractere Times New Roman de 12 puncte, spaţiere între linii de 1.5 şi margini de 2 cm.

1. Principalele rezultate științifice anterioare ale solicitantului (max. 2 pagini).

2. Vizibilitatea contribuțiilor științifice ale solicitantului (max. 1 pagină).

3. Lista de lucrări științifice publicate de solicitant.

4. Descrierea proiectului (max. 10 pagini și max.2 pagini biliografie)

4.1. Contextul științific și motivațional al proiectului.

4.2. Obiectivele proiectului.

4.3. Metodele de cercetare.

4.4. Planul de lucru (diagrama Gantt).

4.5. Impactul și relevanța rezultatelor estimate.

4.6. Infrastructura de cercetare existentă

4.7. Resurse de cercetare de achiziționat.

5. Devizul cadru (antecalcul).

**DEVIZ CADRU**

**conform normelor aprobate prin H.G. 134/2011**

|  |  |  |
| --- | --- | --- |
| **Categoria de cheltuieli** | **Valoare****buget (lei)****anul I** | **Valoare****buget (lei)****anul II** |
| **1** | **CHELTUIELI CU PERSONALUL** (inclusiv taxele de angajator) (max. 20%) |  |  |
| **2** | **CHELTUIELI CU LOGISTICA**, din care: |  |  |
|   | 2.1. cheltuieli de capital |  |  |
|   | 2.2. cheltuieli privind stocurile |  |  |
|   | 2.3. cheltuieli cu serviciile executate de terţi |  |  |
|  | 2.4. taxe de participare la conferințe |  |  |
| **3** | **CHELTUIELI DE DEPLASARE** (transport, cazare, diurna, asigurări de sănătate, taxe de viza) (max. 30%) |  |  |
| **TOTAL CHELTUIELI** *(1+2+3)* |  |  |

 Director de proiect,

**ANEXA 3**

**Declarație**

cu privire la asumarea răspunderii

pentru nerealizarea indicatorilor de performanță ai proiectului

Subsemnatul/a ……………………………………………………….. născut(ă) la data de …………………………., doctor în științe în domeniul .......................................................... din anul .................., mă angajez ca - în cazul finanțării propunerii de proiect înaintate - să restitui fondurile alocate, în condițiile nerealizării parțiale/totale a indicatorilor de performanță asumați prin contract, din motive care îmi sunt imputabile.

Data……...............

Semnătura …………………

1. Format liber [↑](#footnote-ref-1)